રિક્ષાચાલકોને ટેબલેટ ચલાવવાની તાલિમ આપવામાં આવી હોય છે અને તેઓ પેસેન્જરને જણાવે પણ છે કે તે કેવી રીતે કામ કરે છે. ઘણી વખત જો મુસાફર કોઈ કામ કરતા કરતા અટકી જાય અને તેને યોગ્ય રીતે પૂરું ન કરી શકે તો રિક્ષા ચાલક જાતે જ ટેબલેટ કે કિઓસ્કને ચકાસી જૂએ છે જેથી યોગ્ય સમસ્યાનો ખ્યાલ આવી જાય. દરેક ટ્રાન્ઝેક્શનને સરળ બનાવવા માટે દરેક બટનને અલગ અલગ રંગના બનાવવામાં આવ્યા છે. એક વખત મુસાફર તેની તમામ વિગતો ભરી દે પછી રિક્ષાચાલક તેને એક વખત ચકાસી પણ લે છે જેથી ટ્રાન્ઝેક્શન યોગ્ય રીતે થાય. એક વખત ટ્રાન્ઝેક્શન થઈ જાય પછી મુસાફરે તેટલી રકમ રિક્ષાચાલકને આપી દેવાની હોય છે. હવે મુસાફરે રિચાર્જ કરવા માટે કિઓસ્ક પાસે લાંબી લાઈનોમાં ઉભા રહેવાની કોઈ જરૂર નથી. હવે વરસતા વરસાદમાં પણ જવાની જરૂર નથી. બીજી તરફ રિક્ષાચાલકને તેનું કમિશન મળી જાય છે. યાત્રા સ્માર્ટને વેપારી દ્વારા કરાતા વકરાની કેટલીક ટકાવારી મળે છે. નાના પાયે વ્યવસાય કરતા લોકો પણ પોતાની જાહેરાત કરવા માગતા હોય તો તેઓ એન્ડ્રોઈડ એપની મદદથી તેમ કરી શકે છે.